pythainlp/thaigov-v2-corpus-22032023 huggingface dataset:
วันพฤหัสบดีที่ 24 มีนาคม 2565
ก.อุตฯ ร่วมกับ "ดีแทค เน็ตทำกิน" ลงพื้นที่หมู่บ้าน CIV บ้านออนใต้ จ.เชียงใหม่ พัฒนาทักษะทางดิจิทัลให้ชุมชนสร้างโอกาสทางการตลาดบนโลกออนไลน์
ก.อุตฯ ร่วมกับ "ดีแทค เน็ตทำกิน" ลงพื้นที่หมู่บ้าน CIV บ้านออนใต้ จ.เชียงใหม่ พัฒนาทักษะทางดิจิทัลให้ชุมชนสร้างโอกาสทางการตลาดบนโลกออนไลน์
ก.อุตฯ ร่วมกับ "ดีแทค เน็ตทำกิน" ลงพื้นที่หมู่บ้าน CIV บ้านออนใต้ จ.เชียงใหม่ พัฒนาทักษะทางดิจิทัลให้ชุมชนสร้างโอกาสทางการตลาดบนโลกออนไลน์
เชียงใหม่ : วันที่ 21 มีนาคม 2565 นางวรวรรณ ชิตอรุณ รองปลัดกระทรวงอุตสาหกรรม นำคณะลงพื้นที่พัฒนาและผลักดันแผนระดับที่ 3 ของกระทรวงอุตสาหกรรมและบูรณาการนโยบายเชิงพื้นที่ระหว่างส่วนกลางและส่วนภูมิภาคในการขับเคลื่อนยกระดับความสามารถหมู่บ้านอุตสาหกรรมเชิงสร้างสรรค์บ้านออนใต้ (Creative Industry Village : CIV) อำเภอสันกำแพง จังหวัดเชียงใหม่ ซึ่งเป็นต้นแบบแหล่งท่องเที่ยวเชิงวัฒนธรรมเป็นชุมชนที่ได้รับการคัดเลือกเข้าร่วมโครงการหมู่บ้านอุตสาหกรรมสร้างสรรค์ (CIV) มาตั้งแต่ปี 2559 โดยกระทรวงอุตสาหกรรมได้เข้าไปยกระดับการพัฒนาผลิตภัณฑ์ บรรจุภัณฑ์ การตลาด สร้างแบรนด์ของชุมชน รวมทั้งเชื่อมโยงการท่องเที่ยว ปัจจุบันชุมชนบ้านออนใต้ โดยมีเส้นทางการท่องเที่ยว 5 จุด คือ สวนหม่อนศิริ อิษดาผ้าทอ ร้านอยากกาแฟ และสวนศิลป์ และได้รับการส่งเสริมและผ่านการตรวจประเมินการรับรองระบบคุณภาพการบริการตามมาตรฐานอุตสาหกรรมเอส การบริการหมู่บ้านอุตสาหกรรมสร้างสรรค์เพื่อการท่องเที่ยว มาตรฐาน มอก.เอส ซึ่งเป็นหมู่บ้านอุตสาหกรรมสร้างสรรค์ (CIV) รายแรกของประเทศไทยที่ได้รับการรับรองนี้
นอกจากนี้ กระทรวงอุตสาหกรรม ร่วมกับ "ดีแทค เน็ตทำกิน" ไปพัฒนาทักษะทางดิจิทัลให้ชุมชนบ้านออนใต้ เพื่อสร้างโอกาสทางการตลาดบนโลกออนไลน์ โดยเปลี่ยนผ่านการค้าขายจากตลาดสดสู่ตลาดออนไลน์ อาทิ เรียนรู้แพลตฟอร์มสำหรับการทำตลาดออนไลน์ การถ่ายภาพเบื้องต้นสำหรับการตลาดออนไลน์ การสร้างคอนเทนต์เพื่อจำหน่ายสินค้าออนไลน์ เป็นต้น โดยมีนายสมชาย หาญหิรัญ สมาชิกวุฒิสภา รองประธานคณะกรรมาธิการการพาณิชย์และการอุตสาหกรรม นายปรีชา บัววิรัตน์ สมาชิกวุฒิสภา คณะผู้บริหารและเจ้าหน้าที่กระทรวงอุตสาหกรรม ร่วมลงพื้นที่
วันพุธที่ 20 ตุลาคม 2564
คณะอนุฯ สร้างเสริมภูมิคุ้มกัน มีมติ ด.ช.อายุ 12-16 ปีรับวัคซีนไฟเซอร์เข็มที่ 2 ได้ตามสมัครใจ
กระทรวงสาธารณสุข เผย คณะอนุกรรมการสร้างเสริมภูมิคุ้มกันโรค มีมติให้เด็กชายอายุ 12-16 ปี ฉีดวัคซีนไฟเซอร์เข็มที่ 2 ได้ตามความสมัครใจ เป็นไปตามความประสงค์ของผู้ปกครองและเด็ก เหตุอาการกล้ามเนื้อหัวใจอักเสบเกิดได้น้อย รักษาหายได้ ฟื้นตัวได้รวดเร็ว
วันนี้ (20 ตุลาคม 2564) นพ.โอภาส การย์กวินพงศ์ อธิบดีกรมควบคุมโรค แถลงภายหลังการประชุมคณะอนุกรรมการสร้างเสริมภูมิคุ้มกันโรค กรณีการฉีดวัคซีนไฟเซอร์เข็ม 2 ในเด็กชายอายุ 12-16 ปี ว่า ที่ผ่านมามีข้อกังวลเรื่องการเกิดภาวะกล้ามเนื้อหัวใจอักเสบในเด็กผู้ชายอายุ 12-16 ปี จึงให้ฉีดเพียง 1 เข็มก่อน และได้เชิญผู้เชี่ยวชาญ ทั้งกุมารแพทย์โรคติดเชื้อและกุมารแพทย์โรคหัวใจ มาร่วมทบทวนการฉีดวัคซีนไฟเซอร์ในเด็กซึ่งทั่วโลกฉีดไปแล้วกว่า 100 ล้านโดส ได้ข้อสรุป 3R คือ 1.Real กล้ามเนื้อหัวใจอักเสบเกิดขึ้นจริง ส่วนมากเกิดในเข็มที่ 2 ในเด็กผู้ชายอายุ 12-16 ปี 2.Rare เกิดขึ้นได้น้อยมาก ในระดับไม่กี่รายต่อล้านคน พบมากสุดประมาณ6 ในแสนคน ซึ่งน้อยกว่าโรคโควิด 19 ในเด็กที่ทำให้เกิดการอักเสบทั่วร่างกาย (MIS-C) รวมถึงกล้ามเนื้อหัวใจอักเสบและ3. Recovery ภาวะกล้ามเนื้อหัวใจอักเสบที่มีอาการเจ็บแน่นหน้าอก เหนื่อยง่าย ไม่รุนแรงและสามารถหายได้เองมีจำนวนน้อยรายที่อาการรุนแรงจนต้องเข้าโรงพยาบาล และทั่วโลกรายงานพบผู้เสียชีวิตที่เกี่ยวกับวัคซีน 1 ราย ขณะที่มีการฟื้นตัวรวดเร็วมากถึง 90%
“ที่ประชุมมีมติว่าสามารถฉีดวัคซีนไฟเซอร์เข็ม2 ในเด็กชายอายุ 12-16 ปีได้ โดยให้เป็นไปตามความสมัครใจ ขึ้นกับความประสงค์ของผู้ปกครองและนักเรียน และไม่ให้เป็นข้อบังคับเรื่องการเข้าเรียนโดยกระทรวงสาธารณสุขจะสื่อสารข้อมูลทั้งประโยชน์และผลข้างเคียง เน้นย้ำให้ผู้ปกครองติดตามเฝ้าระวังอาการ และทำการสื่อสารไปยังหน่วยบริการฉีดวัคซีนให้เข้าใจและปฏิบัติตรงกัน”นพ.โอภาสกล่าว
************************************ 20 ตุลาคม2564
วันอังคารที่ 27 กรกฎาคม 2564
ประกาศ ขสมก. ประจำวันที่ 27 กรกฎาคม 2564​ พบพนักงานติดเชื้อไวรัส COVID-19 จำนวน 11 ราย
ประกาศ ขสมก. ประจำวันที่ 27 กรกฎาคม 2564​ พบพนักงานติดเชื้อไวรัส COVID-19 จำนวน 11 ราย
1) พนักงานสื่อสาร ระดับ 2 เขตการเดินรถที่ 4 เพศชาย อายุ 49 ปี
2) พนักงานขับรถประจำสำนักงาน อู่บรมราชชนนี เขตการเดินรถที่ 6 เพศชาย อายุ 31 ปี
3) พนักงานขับรถโดยสารธรรมดา สาย 84ก เพศหญิง อายุ 29 ปี
4) พนักงานธุรการจ่ายงาน อู่รังสิต เขตการเดินรถที่ 1 เพศหญิง อายุ 51 ปี
5) พนักงานเก็บค่าโดยสารรถปรับอากาศ สาย 8 เพศหญิง อายุ 28 ปี
6) พนักงานขับรถโดยสารธรรมดา สาย 136 เพศชาย อายุ 57 ปี
7) พนักงานขับรถโดยสารปรับอากาศ สาย 39 เพศชาย อายุ 54 ปี
8) พนักงานขับรถโดยสารปรับอากาศ สาย 16 เพศหญิง อายุ 51 ปี
9) พนักงานขับรถโดยสารธรรมดา สาย 42 เพศหญิง อายุ 24 ปี (ปัจจุบันองค์การให้พนักงานดังกล่าว ปฏิบัติหน้าที่ช่วยงานธุรการจ่ายงาน ณ อู่บรมราชชนนี เนื่องจากพนักงานตั้งครรภ์)
10) พนักงานเก็บค่าโดยสารรถธรรมดา สาย 67 เพศหญิง อายุ 51 ปี
11) พนักงานขับรถโดยสารปรับอากาศ สาย 4 เพศหญิง อายุ 47 ปี
วันจันทร์ที่ 4 กรกฎาคม 2565
ปลัดกอบชัย เปิดสัมมนาเชิงปฏิบัติการการพัฒนาบุคลากร สนับสนุนงานของสำนักงานกองทุนพัฒนาเอสเอ็มอีตามแนวประชารัฐ
ปลัดกอบชัย เปิดสัมมนาเชิงปฏิบัติการการพัฒนาบุคลากรสนับสนุนงานของสำนักงานกองทุนพัฒนาเอสเอ็มอีตามแนวประชารัฐ
จังหวัดชลบุรี : วันนี้ (4 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการการพัฒนาบุคลากรสนับสนุนงานของสำนักงานกองทุนพัฒนาเอสเอ็มอีตามแนวประชารัฐ ประจำปีงบประมาณ พ.ศ. 2565 เพื่อให้ความรู้และสร้างความเข้าใจเกี่ยวกับแนวทางการดำเนินงานและแนวทางการปฏิบัติงานที่เกี่ยวข้องกับกองทุนพัฒนาเอสเอ็มอีตามแนวประชารัฐ ซึ่งในช่วงระยะเวลา 1-2 ปี ที่ผ่านมา ได้มีการนำระบบเทคโนโลยีสารสนเทศมาช่วยในการดำเนินงาน อีกทั้งยังเป็นโอกาสในการให้บุคลากรที่เป็นเจ้าหน้าที่กองทุนพัฒนาเอสเอ็มอีตามแนวประชารัฐ ทั้งส่วนกลางและส่วนภูมิภาคได้พบปะและสร้างเครือข่ายระหว่างกัน ซึ่งจะทำให้การประสานการดำเนินงานมีประสิทธิภาพเพิ่มมากขึ้น ซึ่งจัดขึ้นระหว่างวันที่ 4 - 5 กรกฎาคม 2565 ณ โรงแรมบางแสนเฮอริเทจ จังหวัดชลบุรี โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายชัชพล อินทโฉม อุตสาหกรรมจังหวัดชลบุรี ร่วมเปิดงาน
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า คณะรัฐมนตรีมีมติเห็นชอบจัดตั้งกองทุนพัฒนาเอสเอ็มอีตามแนวประชารัฐ ตามร่างพระราชบัญญัติงบประมาณรายจ่ายเพิ่มเติมประจำปีงบประมาณ พ.ศ. 2560 เมื่อวันที่ 17 มกราคม 2560 กระทรวงอุตสาหกรรม ได้รับจัดสรรเงินกองทุนพัฒนา เอสเอ็มอีตามแนวประชารัฐ วงเงิน 20,000 ล้านบาท เพื่อดำเนินโครงการสนับสนุนให้ความช่วยเหลือเงินทุนและเพิ่มช่องทางการเข้าถึงแหล่งเงินทุนให้กับเอสเอ็มอีที่มีศักยภาพในการต่อยอดพัฒนาธุรกิจได้อย่างมีประสิทธิภาพและขีดความสามารถสูงขึ้น ภายใต้การบริหารและดำเนินการโดยสำนักงานกองทุนพัฒนาเอสเอ็มอีตามแนวประชารัฐ สำนักงานปลัดกระทรวงอุตสาหกรรม ซึ่งจากวันนั้นจนถึงวันนี้ สำนักงานกองทุนฯ ได้ดำเนินการให้ความช่วยเหลือผู้ประกอบการมาแล้วกว่า 5 ปี รวมจำนวนผู้ประกอบการที่ได้รับการช่วยเหลือกว่า 15,000 กิจการ วงเงินมากกว่า 20,000 ล้านบาท
ทั้งนี้ในปีงบประมาณ พ.ศ. 2564 สำนักงานกองทุนพัฒนาเอสเอ็มอีตามแนวประชารัฐ ได้รับผลประเมินการดำเนินงานประจำปีบัญชี 2564 จากกรมบัญชีกลาง และ บริษัท ทริส คอร์ปอเรชั่น จำกัด ในระดับคะแนน 4.098 คะแนน ซึ่งเป็นระดับคะแนนที่สูงขึ้นจากปีบัญชีก่อน ๆ โดยในปีงบประมาณ พ.ศ. 2564 กองทุนฯ สามารถดำเนินมาตรการด้านสินเชื่อได้ตามเป้าหมาย ควบคู่กับการพัฒนาผู้ประกอบการให้มีผลิตภาพเพิ่มขึ้น และที่สำคัญ คือ การปรับปรุงระบบดิจิทัลเพื่อรองรับการให้บริการกลุ่มเป้าหมายและใช้ประโยชน์ในการตัดสินใจของผู้บริหารเพื่อกำหนดนโยบายและมาตรการต่าง ๆ ได้อย่างรวดเร็วและมีประสิทธิภาพ ซึ่งผลสัมฤทธิ์การดำเนินงานในครั้งนี้ จะไม่สามารถเกิดขึ้นได้หากปราศจากความร่วมมือจากเจ้าหน้าที่สนับสนุนการดำเนินงานกองทุนพัฒนาเอสเอ็มอีตามแนวประชารัฐ ทั้งส่วนกลางและส่วนภูมิภาค ซึ่งถือว่าเป็นกำลังสำคัญหลักในการขับเคลื่อนและจากผลการดำเนินงานและความพร้อมของบุคลากรกองทุน ฯ ซึ่งเป็นเครื่องมือสำคัญที่เปิดโอกาสและช่วยเหลือสนับสนุนให้ผู้ประกอบการ SMEs สามารถเติบโตได้และเป็นส่วนหนึ่งที่ช่วยให้เศรษฐกิจฟื้นฟูและเติบโตขึ้น
วันจันทร์ที่ 8 สิงหาคม 2565
โฆษกรัฐบาลเผย สำนักงานประกันสังคม เริ่มทยอยโอนเงินคืนกรณีลดอัตราเงินสมทบ ม.40 วันนี้วันแรก โดยมีผู้ประกันตนได้รับผลประโยชน์กว่า 3.1 ล้านราย จำนวน 447 ล้านบาท
โฆษกรัฐบาลเผย สำนักงานประกันสังคม เริ่มทยอยโอนเงินคืนกรณีลดอัตราเงินสมทบ ม.40 วันนี้วันแรก โดยมีผู้ประกันตนได้รับผลประโยชน์กว่า 3.1 ล้านราย จำนวน 447 ล้านบาท
วันนี้ (8 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตามที่สำนักงานประกันสังคม กระทรวงแรงงาน ได้คืนเงินกรณีลดอัตราเงินสมทบ สำหรับผู้ประกันตนมาตรา 40 (ม.40) ที่ชำระเงินสมทบเต็มจำนวน งวดเดือน ส.ค. 2564 - ม.ค. 2565 และ งวดเดือน ก.พ. - ก.ค. 2565 โดยผู้ประกันตนจะได้รับเงินคืนในส่วนที่ชำระเกิน ผ่านบัญชีพร้อมเพย์ที่ผูกกับเลขประจำตัวประชาชน นั้น โดยมีผู้ประกันตนมาตรา 40 ที่ได้รับคืนเงินจำนวนทั้งสิ้น 3,135,442 ราย จำนวนเงิน 447,246,778 บาท โดยเริ่มโอนเงินตั้งแต่วันที่ 8 สิงหาคม – 11 สิงหาคม 2565 ผ่านบัญชีพร้อมเพย์ ซึ่งธนาคารกรุงไทย จะทำการโอนเงินวันละ 1 ล้านราย ทั้งนี้ จะทำการโอนตามลำดับรหัสพื้นที่เริ่มจากกรุงเทพมหานคร ปริมณฑล และสุดท้ายในพื้นที่ภาคใต้ ขอให้ผู้ประกันตนมาตรา 40 รอรับเงินผ่านบัญชีพร้อมเพย์ได้เลย
โฆษกประจำสำนักนายกรัฐมนตรี กล่าวว่า ฝากถึง ผู้ประกันตนมาตรา 40 ที่ยังไม่ได้ทำการผูกบัญชีพร้อมเพย์ ขอให้รีบดำเนินการผูกบัญชีก่อน 8 กันยายน 2565 ซึ่งจะได้รับการโอนคืนผ่านบัญชีพร้อมเพย์ ระหว่างวันที่ 14-16 ก.ย. 2565 สำหรับผู้ประกันตนท่านไหน ที่ไม่สามารถผูกบัญชีพร้อมเพย์ได้ ขอให้ไปดำเนินการ ณ สำนักงานประกันสังคม ในพื้นที่ที่สะดวก เพื่อขอรับคืนเงินได้
วันอังคารที่ 7 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เพิ่มเส้นทางให้บริการเรือไฟฟ้าอีก 2 เส้นทาง
เริ่ม 20 ธ.ค. นี้ ด้วยเรือพร้อมให้บริการรวม 23 ลำ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ในวันที่ 20 ธันวาคม 2564 นี้ ผู้ให้บริการเรือโดยสารไฟฟ้า MINE Smart Ferry ในแม่น้ำเจ้าพระยา จะเปิดให้บริการเพิ่มอีก 2 เส้นทาง คือ เส้นทาง “Metro Line” จากท่าเรือพระราม 7 - ท่าเรือสาทร และเส้นทาง “City Line” จากท่าเรือปิ่นเกล้า - ท่าเรือสาทร โดยเก็บค่าโดยสาร 20 บาทตลอดสายไปถึงสิ้นปี 2564 เช่นกัน จากนั้นในเดือนมกราคม 2565 Metro Line จะปรับเป็น 25 บาทตลอดสาย ส่วน City Line 20 บาทตลอดสาย โดยเพิ่มจำนวนเที่ยวเรือเพื่อรองรับจำนวนผู้โดยสารและลดจุดจอดท่าเรือเพื่อลดระยะเวลาในการเดินทาง ทำให้สามารถเดินทางได้เร็วขึ้น สำหรับจำนวนเที่ยวเรือโดยสารที่ให้บริการเพิ่มเติม ตั้งแต่วันที่ 20 ธันวาคม 2564 เป็นต้นไป ดังนี้
1) เวลา และเส้นทาง ที่ให้บริการ Metro Line (3 ลำ)
• วันจันทร์ - วันศุกร์ (12 เที่ยว/วัน) เวลา 06.05 น. - 17.45 น.
• วันเสาร์ - วันหยุดนักขัตฤกษ์ (18 เที่ยว/วัน) เวลา07.30 น. - 18.45 น.
• วันอาทิตย์ (18 เที่ยว/วัน) เวลา07.30 น. - 18.45 น.
2) เวลา และเส้นทาง ที่ให้บริการ City Line (3 ลำ)
• วันจันทร์ - วันศุกร์ (36 เที่ยว/วัน) เวลา07.00 น. - 18.05 น.
• วันเสาร์ - วันหยุดนักขัตฤกษ์ (36 เที่ยว/วัน) เวลา07.00 น. - 18.05 น.
• วันอาทิตย์ (36 เที่ยว/วัน) เวลา 07.00 น. - 18.05 น.
โดยปัจจุบันมีจุดเชื่อมต่อรถไฟฟ้ากับท่าเรือ 4 จุด ได้แก่ สายสีม่วงเชื่อมที่ท่าเรือพระนั่งเกล้า สายสีน้ำเงินเชื่อมกับท่าเรือบางโพ และท่าเรือราชินี สายสีเขียวเชื่อมที่ท่าเรือสาทร และในอนาคต สายสีส้มจะเชื่อมได้ที่ท่าเรือศิริราชและท่าราชวงศ์ ซึ่งหากดูการเติบโตของผู้ใช้บริการท่าเรือสาทร เดิมมีประมาณ 1,000 คน/วัน แต่เมื่อมีรถไฟฟ้าสายสีเขียว ผู้ใช้บริการเพิ่มเป็นกว่า 20,000 คน/วัน เชื่อว่าการคมนาคมทางน้ำจะช่วยกระจายประชาชนเชื่อมกับรถไฟฟ้าได้ตลอดแนว และนอกจากนี้ในปี 2565 ผู้ให้บริการมีแผนต่อเรือโดยสารไฟฟ้ารุ่นใหม่เพิ่มอีก 15 ลำ เป็นเรือขนาดเล็ก รองรับผู้โดยสารได้ประมาณ 150 คน คาดว่าจะแล้วเสร็จในไตรมาสที่สามของปี 2565 เป็นเรือที่สามารถลอดสะพานได้ในช่วงที่แม่น้ำเจ้าพระยามีระดับสูง จะทำให้สามารถให้บริการได้ตลอดทั้งปี เป็นการส่งเสริมการเดินทางทางน้ำและช่วยยกระดับคุณภาพชีวิตของประชาชนให้ดียิ่งขึ้น
วันพฤหัสบดีที่ 9 มิถุนายน 2565
รมว.เฮ้ง ห่วงลูกจ้างถูกเลิกจ้างเหตุดูแลภรรยาป่วย สั่งช่วยเหลือทันที
รมว.สุชาติ ห่วงลูกจ้างหนุ่มร้องผ่านโซเชียลถูกเลิกจ้างเพราะลางานไปดูแลภรรยาที่ป่วย สั่ง 5 เสือกระทรวงแรงงานลงพื้นที่ช่วยเหลือลูกจ้างให้ได้รับสิทธิประโยชน์ตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่ปรากฏข่าวในโลกโซเชียลว่ามีลูกจ้างรายหนึ่งถูกเลิกจ้างเนื่องจากลางานไปดูแลภรรยาที่ป่วย ว่า กระทรวงแรงงานได้รับทราบเรื่องดังกล่าวแล้ว และได้สั่งการให้หน่วยงานในสังกัดกระทรวงแรงงาน ได้แก่ แรงงานจังหวัด สวัสดิการและคุ้มครองแรงงานจังหวัด ประกันสังคมจังหวัด จัดหางานจังหวัด และผอ.ศูนย์พัฒนาฝีมือแรงงานจังหวัดเพชรบูรณ์ประสานกับลูกจ้างดังกล่าว และลงพื้นที่ตรวจสอบข้อเท็จจริงและดำเนินการช่วยเหลือลูกจ้างทันที โดยในเบื้องต้นได้กำชับให้เจ้าหน้าที่ให้ความช่วยเหลือลูกจ้างเพื่อให้ได้รับการคุ้มครองและสิทธิประโยชน์ตามกฎหมายคุ้มครองแรงงานและประกันสังคม
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในเบื้องต้นพนักงานตรวจแรงงาน สำนักงานสวัสดิการและคุ้มครองแรงงานจังหวัดเพชรบูรณ์ ได้ประสานกับลูกจ้างเรียบร้อยแล้ว โดยเจ้าหน้าที่จะเข้าไปเยี่ยมลูกจ้าง ในวันที่ 10 มิถุนายน 2565 ซึ่งตนได้กำชับให้พนักงานตรวจแรงงาน อำนวยความสะดวกให้แก่ลูกจ้างหากลูกจ้างประสงค์จะใช้สิทธิยื่นคำร้องตามพระราชบัญญัติคุ้มครองแรงงาน พ.ศ. 2541 และดำเนินการตามขั้นตอนของกฎหมายต่อไป
วันพฤหัสบดีที่ 4 สิงหาคม 2565
“ชัยวุฒิ” ต้อนรับผู้แทน ITU สหรัฐอเมริกาฯ และคณะกรรมการโทรคมนาคมแห่งทวีปอเมริกา (CITEL) เล็งพัฒนาความร่วมมือ ระบบคลาวด์ 5G ทักษะด้านดิจิทัล ดาวเทียมวงโคจรต่ำ และการป้องกันอาชญากรรม
“ชัยวุฒิ” ต้อนรับผู้แทน ITU สหรัฐอเมริกาฯ และคณะกรรมการโทรคมนาคมแห่งทวีปอเมริกา (CITEL) เล็งพัฒนาความร่วมมือ ระบบคลาวด์ 5G ทักษะด้านดิจิทัล ดาวเทียมวงโคจรต่ำ และการป้องกันอาชญากรรมทางดิจิทัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับ H.E. Erica J. Barks – Ruggles ผู้แทนสหรัฐอเมริกาสำหรับการประชุมสหภาพโทรคมนาคมระหว่างประเทศ (ITU) ประจำปี 2565และคณะกรรมการโทรคมนาคมแห่งทวีปอเมริกา (CITEL) ณ ห้องรับรองแขกต่างประเทศ ชั้น 9 กระทรวงดิจิทัลเพื่อเศรษฐกิจและสังคม
ในโอกาสนี้ นายชัยวุฒิ ธนาคมานุสรณ์ ได้นำเรียนฝ่ายสหรัฐฯ ว่า ประเทศไทยได้ลงสมัครรับเลือกตั้งตำแหน่งสมาชิกสภาบริหาร (Council Member) วาระปี ค.ศ. 2023 – 2026 ซึ่งจะมีการเลือกตั้งระหว่างการประชุมใหญ่ผู้แทนผู้มีอำนาจเต็ม ปี ค.ศ. 2022 ของสหภาพโทรคมนาคมระหว่างประเทศ (ITU) ซึ่งกำหนดจะจัดขึ้นระหว่างวันที่ 26 กันยายน -14 ตุลาคม ๒๕๖๕ ณ กรุงบูคาเรสต์ ประเทศโรมาเนีย นอกจากนี้ ไทยยังประสงค์มีความร่วมมือกับสหรัฐฯ ในด้านต่าง ๆ ได้แก่ การพัฒนาระบบคลาวด์ การพัฒนา 5G การพัฒนาทักษะด้านดิจิทัล ดาวเทียมวงโคจรต่ำ และการป้องกันอาชญากรรมทางดิจิทัล
ในขณะเดียวกัน H.E. Erica J. Barks – Ruggles ได้แนะนำผู้ลงรับสมัครเลือกตั้งของสหรัฐฯ ในตำแหน่งเลขาธิการ ITU และนโยบายสำคัญเพื่อพัฒนา ITU และได้เห็นพ้องที่จะร่วมผลักดันความร่วมมือกันไทยในประเด็นต่าง ๆ ตามที่ได้รับฟัง รวมถึงประเด็นเรื่องการคุ้มครองผู้บริโภคทางออนไลน์ การป้องกันข้อมูลส่วนบุคคล การกำกับดูแลด้านดิจิทัล และการใช้คลื่นความถี่ 6GHz
โดยทั้งสองฝ่ายเห็นพ้องที่จะพิจารณาสนับสนุนการดำเนินงานภายใต้กรอบ ITU รวมถึงร่วมพัฒนาความร่วมมือสาขาต่าง ๆ ตามที่ได้หารือข้างต้นร่วมกันให้เกิดผลอย่างเป็นรูปธรรมต่อไป
*****************************
วันจันทร์ที่ 1 พฤศจิกายน 2564
The cabinet met on October 25, 2021.
The cabinet met on October 25, 2021.
The cabinet met on October 25, 2021. Some of the resolutions are as follows:
Title: Thailand’s membership in MARPOL Annex V
The cabinet approved Thailand’s membership in the International Convention for the Prevention of Pollution from Ships (MARPOL) Annex V, and assigned Ministry of Foreign Affairs to issue the Instrument of Accession to be submitted to Secretary General of the International Maritime Organization (IMO). This is as proposed by Ministry of Transport.
Gist
Annex V of the MARPOL Convention aims to eliminate and reduce the amount of garbage being dumped into the sea from ships. Its terms include all kinds of food, domestic and operational waste that are likely to be disposed of during the normal operation of the ship. Thailand’s membership in the MARPOL Annex V will be in accordance with the country’s obligation under United Nations Convention on the Law Of the Sea (UNCLOS), 1982.
Title: Request for approval on documents to be adopted at the 6th ASEAN Ministerial Meeting on Sports (AMMS-6) and related meetings
The cabinet approved 3 documents to be adopted at the 6th ASEAN Ministerial Meeting on Sports (AMMS-6). Should there be an amendment in parts that are not gist nor against the principle the cabinet has approved, Ministry of Tourism and Sports, through the Department of Physical Education, may proceed and inform the cabinet later of the amendment. Minister of Tourism and Sports or a representative is authoeized to adopt the 3 documents at the 6th ASEAN Ministerial Meeting on Sports (AMMS-6) and related meetings to be held via a teleconference.
Gist
The 3 documents to be adopted at the 6th ASEAN Ministerial Meeting on Sports (AMMS-6) are: 1) ASEAN Work Plan on Sports 2021-2025; 2) ASEAN-FIFA Collaboration Plan 2021-2022; and 3) Joint Statement of ASEAN Sports Ministers on Cementing Strong Foundation for ASEAN Athletes at the Southeast Asian Games.
Title: Regional Plan of Action for the Protection of Children From All Forms of Online Exploitation and Abuse in ASEAN and Regional Plan of Action on Implementing the ASEAN Declaration on the Rights of Children in the Context of Migration
The cabinet approved the following proposals made by Ministry of Social Development and Human Security:
Approval of the Regional Plan of Action for the Protection of Children From All Forms of Online Exploitation and Abuse in ASEAN, and Regional Plan of Action on Implementing the ASEAN Declaration on the Rights of Children in the Context of Migration. Should there be an amendment in parts that are not gist nor against national interest, Ministry of Social Development and Human Security may proceed without having to resubmit to the cabinet.
Approved for Minister of Social Development and Human Security, as Thailand’s AMMSWD Minister, to send a notification letter on Thailand’s approval of the 2 documents to Brunei Darussalam, as ASEAN chair, at the first opportunity.
วันอังคารที่ 29 มิถุนายน 2564
โครงการเราชนะจะสิ้นสุดวันที่ 30 มิถุนายน 2564
โครงการเราชนะมีวัตถุประสงค์ให้ความช่วยเหลือลดภาระค่าครองชีพแก่ประชาชน เนื่องจากสถานการณ์การแพร่ระบาดระลอกใหม่ของ COVID-19 กำลังจะสิ้นสุดในวันที่ 30 มิ.ย.2564 ขอให้ผู้ยังมีวงเงินสิทธิ์คงเหลืออยู่ ใช้จ่ายวงเงินสิทธิ์ภายในระยะเวลาดังกล่าว
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เน้นย้ำว่า โครงการเราชนะซึ่งมีวัตถุประสงค์เพื่อให้ความช่วยเหลือด้วยการลดภาระค่าครองชีพให้แก่ประชาชน เนื่องจากสถานการณ์การแพร่ระบาดระลอกใหม่ของโรคติดเชื้อไวรัสโคโรนา 2019 หรือ COVID-19 กำลังจะสิ้นสุดในวันที่ 30 มิถุนายน 2564 จึงขอประชาสัมพันธ์ให้ประชาชนที่ยังมีวงเงินสิทธิ์คงเหลืออยู่ ใช้จ่ายวงเงินสิทธิ์ให้แล้วเสร็จภายในระยะเวลาดังกล่าว
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าการใช้จ่ายวงเงินสิทธิ์ของประชาชนที่เข้าร่วมโครงการเราชนะ ณ วันที่ 29 มิถุนายน 2564 มีการใช้จ่ายวงเงินสิทธิ์แล้ว รวมทั้งสิ้น 272,805 ล้านบาท สามารถแยกได้ ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 101,206 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง กลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้ว จำนวน 17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 150,840 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 20,759 ล้านบาท ทั้งนี้ มีผู้ได้รับสิทธิ์ในโครงการเราชนะที่ใช้จ่ายจนครบวงเงินสิทธิ์แล้ว จำนวน 26.2 ล้านคน จากจำนวนผู้ได้รับสิทธิ์ทั้งหมด 33.2 ล้านคน
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122 (ตลอด 24 ชั่วโมง)
วันจันทร์ที่ 18 ตุลาคม 2564
นายกฯ ตั้ง ศบค. ส่วนหน้า แก้ปัญหาโควิดชายแดนใต้
....
ราชกิจจานุเบกษาเผยแพร่ประกาศ คำสั่งนายกรัฐมนตรี ที่ 21/2564 เรื่อง จัดตั้งศูนย์บูรณาการแก้ไขสถานการณ์โควิด-19 ในพื้นที่จังหวัดชายแดนใต้ ได้แก่ จ.นราธิวาส ปัตตานี ยะลา และสงขลา เรียกย่อว่า “ศบค. ส่วนหน้า”
.
ศูนย์นี้จะทำหน้าที่กำหนดแนวทาง ประสานงาน ขับเคลื่อน เร่งรัด และติดตามการปฏิบัติงานเพื่อแก้ปัญหาการแพร่ระบาดโรคโควิด-19 ได้อย่างเหมาะสมและมีประสิทธิภาพ
อ่านเพิ่มเติมได้ที่http://www.ratchakitcha.soc.go.th/.../2564/E/252/T_0001.PDF
#ไทยคู่ฟ้า#ร่วมต้านโควิด19
-------------------
วันพุธที่ 8 มิถุนายน 2565
นายก ห่วงใย สั่ง รมว.สุชาติ มอบ ผู้ตรวจฯ รับร่างหญิงไทยจากโอมานกลับภูมิลำเนาที่สกลนคร
นายก ห่วงใย สั่ง รมว.สุชาติ มอบ ผู้ตรวจฯ รับร่างหญิงไทยจากโอมานกลับภูมิลำเนาที่สกลนคร
เมื่อวันที่8มิถุนายน2565นายสุชาติชมกลิ่นรัฐมนตรีว่าการกระทรวงแรงงานได้มอบหมายให้นายสมชายมรกตศรีวรรณผู้ตรวจราชการกระทรวงแรงงานเดินทางไปยังสนามบินสุวรรณภูมิจังหวัดสมุทรปราการเพื่อรับศพน.ส.ศุภรัตน์งันลาโสมหญิงไทยที่เสียชีวิตเนื่องจากประสบอุบัติเหตุพลัดตกลงมาจากตึกสูง4ชั้นในประเทศโอมานเมื่อวันที่27พฤษภาคมที่ผ่านมาตามรายงานของน.ส.ปาลิดาร่วมคำอัครราชทูตที่ปรึกษาฝ่ายแรงงานประจำสถานเอกอัครราชทูตณกรุงอาบูดาบีว่าฝ่ายแรงงานได้แจ้งประสานไปยังสถานเอกอัครราชทูตณกรุงมัสกัตว่าร่างของผู้เสียชีวิตจะถูกส่งมาเมื่อวานนี้(7มิ.ย.65)โดยสายการบินโอมานแอร์เที่ยวบินที่WY 817จากกรุงมัสกัตเวลา21.10น.และเดินทางถึงประเทศไทยที่สนามบินสุวรรณภูมิในวันนี้(8มิ.ย.65)เวลา06.20น.โดยก่อนหน้านี้น.ส.ศุภรัตน์เคยเดินทางด้วยวีซ่าท่องเที่ยวเข้าไปทำงานเป็นพนักงานนวดในประเทศโอมานและได้สามีเป็นชาวโอมานจนได้เกิดเหตุดังกล่าวทำให้เสียชีวิต
นายสมชายกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาท่านพล.อ.ประวิตรวงษ์สุวรรณรองนายกรัฐมนตรีที่กำกับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้มีความห่วงใยแรงงานไทยทุกคนที่ไปทำงานในต่างประเทศและแสดงความเสียใจมายังครอบครัวของน.ส.ศุภรัตน์จึงได้มอบหมายให้ตนเป็นหัวหน้าคณะเดินทางมาพร้อมเจ้าหน้าที่สำนักประสานความร่วมมือระหว่างประเทศด่านตรวจคนงานสุวรรณภูมิเจ้าหน้าที่ท่าอากาศยานสุวรรณภูมิและมูลนิธิเพชรเกษมที่ได้ให้การดูแลอำนวยความสะดวกทั้งเจ้าหน้าที่และจัดรับส่งศพผู้เสียชีวิตกลับภูมิลำเนา
นายสมชายกล่าวต่อว่าสำหรับการให้ความช่วยเหลือในส่วนของกระทรวงแรงงานตั้งแต่เกิดเหตุการณ์ดังกล่าวรมว.แรงงานได้กำชับให้ทูตแรงงานสำนักงานแรงงาน(สนร.)ทุกแห่งเพิ่มความเข้มงวดในการติดตามดูแลคนไทยที่ไปทำงานในต่างประเทศอย่างใกล้ชิดส่วนกรณีนี้ให้สำนักงานแรงงานณกรุงอาบูดาบีสหรัฐอาหรับเอมิเรตส์ซึ่งรับผิดชอบดูแลแรงงานในประเทศโอมานด้วยได้ประสานกระทรวงการต่างประเทศให้ความดูแลช่วยเหลือเพื่ออำนวยความสะดวกในดำเนินการจัดส่งศพกลับประเทศไทยตามความประสงค์ของญาติและให้หน่วยงานในสังกัดกระทรวงแรงงานจังหวัดสกลนครซึ่งเป็นภูมิลำเนาของหญิงไทยที่เสียชีวิตได้ลงพื้นที่ร่วมกับหน่วยงานที่เกี่ยวข้องไปเยี่ยมบ้านให้กำลังใจครอบครัวเพื่อให้ข้อมูลขั้นตอนการดำเนินการให้ความช่วยเหลือชี้แจงสิทธิประโยชน์ของคนงานไทยที่เดินทางไปทำงานต่างประเทศ
ทั้งนี้นายบุญชอบสุทธมนัสวงษ์ปลัดกระทรวงแรงงานได้มอบหมายให้สำนักงานแรงงานจังหวัดสกลนครได้ประสานมูลนิธิเพชรเกษมจัดรถรับศพผู้เสียชีวิตไปภูมิลำเนาที่จังหวัดสกลนครโดยไม่คิดค่าใช้จ่ายและเป็นผู้แทนมอบพวงหรีดในนามผู้บริหารกระทรวงแรงงานที่บ้านของผู้เสียชีวิตอีกด้วย
+++++++++++++++++++
กองเผยแพร่และประชาสัมพันธ์
8มิถุนายน2565
วันศุกร์ที่ 24 ธันวาคม 2564
การรถไฟฟ้าขนส่งมวลชนแห่งประเทศไทย ต้อนรับวันเด็กแห่งชาติ ปี 2565 ชวนน้อง ๆ บอกเล่าวิธีใช้ชีวิตอย่างมีความสุขในสถานการณ์ COVID-19
ในรูปแบบคลิปวิดีโอ ลุ้นรับ Smart Watch Kids 60 รางวัล!! ตั้งแต่วันที่ 27 ธันวาคม 2564 เวลา 09.00 น. เป็นต้นไป จนถึงวันที่ 8 มกราคม 2565 เวลา 18.00 น.
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเชิญชวนน้องๆ อายุระหว่าง 4 - 15 ปี ร่วมสนุกคิดแบบ New Normal กับกิจกรรมวันเด็กแห่งชาติ ปี 2565 โดยถ่ายคลิปวิดีโอของตนเองในหัวข้อ “ใช้ชีวิตอย่างไรให้มีความสุขในสถานการณ์การแพร่ระบาดของโรคติดเชื้อไวรัส COVID-19 พร้อมเสนอแนวคิดการโดยสารรถไฟฟ้า MRT ให้ปลอดภัยจาก COVID-19” เพื่อส่งผลงานเข้าร่วมประกวดชิงของรางวัลสุดพิเศษจาก รฟม. ตั้งแต่วันที่ 27 ธันวาคม 2564 เวลา 09.00 น. เป็นต้นไป จนถึงวันที่ 8 มกราคม 2565 เวลา 18.00 น.
สำหรับกติกาการร่วมสนุกกับกิจกรรม น้อง ๆ เยาวชนจะต้องอัดคลิปวิดีโอของตนเองตามหัวข้อที่ รฟม. กำหนด ความยาวไม่เกิน 2 นาที แล้วโพสต์ลง Social Media ของตนเอง หรือผู้ปกครอง (ไม่จำกัดแพลตฟอร์ม) ตั้งค่าโพสต์เป็นสาธารณะ (Public) พร้อมติดแฮชแท็ก #วันเด็กรฟม65 จากนั้นส่งลิงก์ (Link) โพสต์ดังกล่าวมายังช่องทางกูเกิลฟอร์มตาม URL : https://bit.ly/3Fq7ULx หรือสแกน QR Code พร้อมกรอกข้อมูลต่างๆ ให้ครบถ้วน ภายในวันและเวลาที่ รฟม. กำหนดไว้สำหรับกิจกรรมนี้เท่านั้น โดยน้อง ๆ 1 คน สามารถส่งผลงานเข้าร่วมได้ 1 ชิ้นเท่านั้น และจะต้องไม่ใช่การทำซ้ำ หรือคัดลอกผลงานผู้อื่น หรือเป็นการละเมิดงานผู้อื่นอย่างเด็ดขาด
ทั้งนี้ รฟม. จะตัดสินผลงานของน้อง ๆ โดยแบ่งเป็น 3 กลุ่ม ได้แก่ กลุ่มอายุ 4 - 7 ปี กลุ่มอายุ 8 - 11 ปี และกลุ่มอายุ 12 -15 ปี โดยใช้เกณฑ์เนื้อหาในภาพรวมของผลงาน วิธีการนำเสนอผลงาน การใช้ภาษาและการสื่อสาร ความชัดเจนของภาพและเสียง ประกอบกันในการพิจารณา และ รฟม. จะประกาศผลผู้ชนะกิจกรรมที่ได้รับรางวัล Smart Watch Kids รวมจำนวน 60 รางวัล (แบ่งรางวัลเป็น 3 กลุ่ม กลุ่มละ 20 รางวัล) ในวันที่ 19 มกราคม 2565 ผ่านช่องทางเฟซบุ๊กแฟนเพจการรถไฟฟ้าขนส่งมวลชนแห่งประเทศไทย (ผลการตัดสินคะแนนของคณะกรรมการถือเป็นที่สิ้นสุด) สำหรับน้อง ๆ คนใดที่พลาดรางวัลไปยังมีสิทธิได้รับของที่ระลึกในการเข้าร่วมกิจกรรมจาก รฟม. ทุกคนอีกด้วย สอบถามรายละเอียดกิจกรรมเพิ่มเติมได้ที่ แผนกกิจกรรมเพื่อสังคม กองกิจกรรมองค์กร สำนักสื่อสารองค์กร รฟม. โทร. 0 2716 4000 ต่อ 1712, 1747 และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอังคารที่ 23 พฤศจิกายน 2564
“ออมไปด้วยกัน” เพื่อประชาชนผ่าน 4 ธนาคาร จำหน่ายครบวงเงิน  55,000 ล้านบาท แล้ว พร้อมจำหน่ายให้นิติบุคคลไม่แสวงหากำไร วันที่ 24 พฤศจิกายนนี้
การจำหน่ายพันธบัตรออมทรัพย์ รุ่นออมไปด้วยกัน ผ่าน 4 ธนาคารตัวแทนจำหน่าย ได้เปิดการจำหน่ายให้กับประชาชนเมื่อวานนี้เป็นวันแรก (22 พฤศจิกายน 2564) วงเงิน 55,000 ล้านบาท จำหน่ายได้ครบวงเงินแล้ว โดยเป็นการจำหน่ายหมดในวันแรก
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า การจำหน่ายพันธบัตรออมทรัพย์ รุ่นออมไปด้วยกัน ผ่าน 4 ธนาคารตัวแทนจำหน่าย ได้เปิดการจำหน่ายให้กับประชาชนเมื่อวานนี้เป็นวันแรก (22 พฤศจิกายน 2564) วงเงิน 55,000 ล้านบาท จำหน่ายได้ครบวงเงินแล้ว โดยเป็นการจำหน่ายหมดในวันแรก เช่นเดียวกับการจำหน่ายพันธบัตรออมทรัพย์ “ออมไปด้วยกันบนวอลเล็ต สบม.”
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ รุ่นออมไปด้วยกัน ทั้ง 2 รุ่น และขออภัยที่มีผู้พลาดโอกาสลงทุนพันธบัตรออมทรัพย์ ทั้งนี้ ยังคงเหลือรอบการจำหน่ายพันธบัตรออมทรัพย์ รุ่นออมไปด้วยกัน สำหรับนิติบุคคลไม่แสวงหากำไรที่กระทรวงการคลังกำหนด วงเงิน 15,000 ล้านบาท ในวันที่ 24 พฤศจิกายน 2564 นี้ ซึ่งหากมียอดวงเงินคงเหลือ กระทรวงการคลังจะจัดสรรวงเงินให้กับประชาชนเพิ่มเติมในโอกาสแรก
ผู้สนใจสามารถติดตามข่าวสารการจำหน่ายพันธบัตรออมทรัพย์ได้ทางเว็บไซต์ www.pdmo.go.th Facebook ของสำนักงานบริหารหนี้สาธารณะ และช่องทางการสื่อสารต่างๆ ของธนาคารตัวแทนทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
วันพุธที่ 19 มกราคม 2565
ครม. ไฟเขียว โครงการทางพิเศษสายกะทู้ – ป่าตอง จ.ภูเก็ต เพิ่มความสะดวกให้ประชาชนและนักท่องเที่ยวในพื้นที่ คาดเปิดใช้ปี 70
.....
ที่ประชุม ครม. (18 ม.ค. 65) อนุมัติโครงการทางพิเศษสายกะทู้ - ป่าตอง จังหวัดภูเก็ต ระยะทางรวม 3.98 กิโลเมตร วงเงินลงทุน 14,670 ล้านบาท เพื่อเพิ่มเส้นทางการเดินทางระหว่างตัวเมืองภูเก็ตไปยังหาดป่าตองให้กับประชาชนในพื้นที่ และนักท่องเที่ยว ช่วยลดอุบัติเหตุทางถนนที่เกิดขึ้น เนื่องจากสภาพเส้นทางที่ลาดชันและคดเคี้ยว และใช้เป็นเส้นทางอพยพ กรณีเกิดภัยพิบัติ (เช่น กรณีเกิดสึนามิ)
.
สำหรับรูปแบบการลงทุน เป็นการร่วมลงทุนระหว่างรัฐและเอกชนในรูปแบบ PPP Net Cost โดยภาครัฐรับผิดชอบการจัดกรรมสิทธิ์ที่ดิน และภาคเอกชนรับผิดชอบ ออกแบบ ก่อสร้าง ดำเนินงานและบำรุงรักษา ระยะเวลาสัมปทาน 35 ปี
.
คาดว่าจะเริ่มก่อสร้างในปี 2566 และเปิดให้บริการได้ในปี 2570 ซึ่งจะเป็นประโยชน์ในการสัญจร และพัฒนาโครงสร้างพื้นฐานด้านคมนาคมของประเทศเป็นไปตามการสนับสนุนการพัฒนา จ.ภูเก็ต ภายใต้แนวคิดการพัฒนาเมืองอัจฉริยะ (Smart City) อีกด้วย
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 16 มิถุนายน 2565
กรมทางหลวงชนบทสร้างถนนสาย มห.3019 จังหวัดมุกดาหาร เชื่อมสะพานมิตรภาพไทย - ลาว แห่งที่ 2 มุ่งรองรับการขยายตัวของเมือง เพิ่มศักยภาพด้านการขนส่ง สนับสนุนเขตเศรษฐกิจพิเศษชายแดน
...
กรมทางหลวงชนบทสร้างถนนสาย มห.3019 จังหวัดมุกดาหาร เชื่อมสะพานมิตรภาพไทย - ลาว แห่งที่ 2 มุ่งรองรับการขยายตัวของเมือง เพิ่มศักยภาพด้านการขนส่ง สนับสนุนเขตเศรษฐกิจพิเศษชายแดน (SEZ) ตามนโยบายของรัฐมนตรีว่าการกระทรวงคมนาคม คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย มห.3019 แยกทางหลวงแผ่นดินหมายเลข 212 ถึง บ้านบางทรายใหญ่ อำเภอเมือง จังหวัดมุกดาหาร ซึ่งปัจจุบันผลงานการก่อสร้างมีความคืบหน้าไปแล้วกว่าร้อยละ 10 ขณะนี้อยู่ระหว่างขั้นตอนงานก่อสร้างระบบระบายน้ำ งานดินถมคันทาง งานชั้นโครงสร้างทาง และงานเทผิวจราจรคอนกรีตเสริมเหล็กโดยคาดว่าจะก่อสร้างเสร็จสมบูรณ์ในช่วงต้นปี 2567
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทาง เพิ่มขีดความสามารถในด้านการขนส่ง รองรับการขยายตัวของเมือง ส่งเสริมทั้งด้านการค้า การท่องเที่ยว การพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน รวมถึงเป็นการสนับสนุนเขตเศรษฐกิจชายแดน (Special Economic Zone : SEZ) ทช. จึงได้ดำเนินการก่อสร้างถนนทางหลวงชนบทสาย มห.3019 ระยะทางรวม 14.211 กิโลเมตร ใช้งบประมาณในการก่อสร้างรวม 804.159 ล้านบาท มีจุดเริ่มต้นโครงการบริเวณทางหลวงแผ่นดินหมายเลข 12 (กม. ที่ 781+000) และไปสิ้นสุดโครงการ ที่บริเวณทางหลวงแผ่นดินหมายเลข 212 (กม. ที่ 414+262) ซึ่งใน 4 กิโลเมตรแรกของโครงการจะดำเนินการขยายถนนทางหลวงชนบทสาย มห.3019 จากเดิม จาก 2 ช่องจราจร เป็นถนนขนาด 4 ช่องจราจร จากนั้นในส่วนที่เหลือจะดำเนินการก่อสร้างถนนใหม่ทั้งหมดจนไปถึงจุดสิ้นสุดโครงการเชื่อมกับสะพานมิตรภาพไทย - ลาว แห่งที่ 2 โดยก่อสร้างเป็นถนนผิวจราจรแบบคอนกรีตเสริมเหล็ก ขนาด 4 ช่องจราจร ไป - กลับ มีไหล่ทาง พร้อมสะพานคอนกรีตเสริมเหล็ก จำนวน 4 แห่ง ติดตั้งไฟฟ้าแสงสว่าง เครื่องหมายจราจรและสิ่งอำนวยความปลอดภัย
เมื่อโครงการดังกล่าวก่อสร้างเสร็จสมบูรณ์ นอกจากจะเป็นเส้นทางสนับสนุน SEZ รองรับการเจริญเติบโตของเมืองมุกดาหารในอนาคตแล้ว ยังเป็นเส้นทางที่ช่วยเพิ่มศักยภาพการขนส่งระหว่างนิคมอุตสาหกรรมกับสะพานมิตรภาพไทย - ลาว แห่งที่ 2 สู่ สปป.ลาว รวมทั้งยังช่วยแก้ไขปัญหาการจราจรที่ติดขัดในตัวเมืองให้ประชาชนเดินทางได้อย่างสะดวก รวดเร็วและปลอดภัยอย่างยั่งยืนอีกด้วย
วันอังคารที่ 11 มกราคม 2565
รัฐมนตรีว่าการกระทรวงยุติธรรม รับการเยียวยาประชาชนต่ำกว่าเป้า หลังไตรมาสแรกจ่ายเงินเยียวยาผู้เสียหายคดีอาญาได้เพียง 23.31%
รัฐมนตรีว่าการกระทรวงยุติธรรม รับการเยียวยาประชาชนต่ำกว่าเป้า หลังไตรมาสแรกจ่ายเงินเยียวยาผู้เสียหายคดีอาญาได้เพียง 23.31% จี้อนุกรรมการ-กรมคุ้มครองสิทธิ เร่งพิจารณาเพื่อช่วยคนเดือดร้อน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเยียวยาผู้เสียหายและจำเลยในคดีอาญาว่า ผลการเบิกจ่ายเงินเยียวยาผู้เสียหายและจำเลยในคดีอาญาปีงบประมาณ 2565 ไตรมาสแรกตั้งแต่วันที่ 1 ต.ค. 2564 จนถึงขณะนี้ เบิกจ่ายไปแล้ว 1,761 ราย เป็นเงิน 93.2 ล้านบาท คิดเป็น 23.31 % จากงบประมาณที่ได้รับการจัดสรร 400 ล้านบาท โดยเดือน ต.ค.2564 เบิกจ่าย 438 ราย เป็นเงิน 22.4 ล้านบาท เดือน พ.ย. 2564 เบิกจ่าย 576 ราย เป็นเงิน 30 ล้านบาท เดือน ธ.ค. 2564 เบิกจ่าย 668 ราย เป็นเงิน 35.5 ล้านบาท และเดือน ม.ค.2565 เบิกจ่ายไปแล้ว 79 ราย เป็นเงิน 5.2 ล้านบาท โดยขณะนี้ยังมีเรื่องคงค้างอีกประมาณ 243 ราย ตนต้องขอความร่วมมือไปยังคณะอนุกรรมการพิจารณาจ่ายค่าตอบแทนแต่ละจังหวัด ที่มีผู้ว่าราชการจังหวัดเป็นประธาน เร่งพิจารณาจ่ายค่าตอบแทนเพื่อช่วยเหลือชาวบ้านที่เดือดร้อน แม้จะไม่มากแต่เป็นสิทธิที่ประชาชนพึงต้องได้ เราต้องร่วมใจกันทำงานให้รวดเร็ว เพราะเป้าหมายเดียวของพวกเราคือการช่วยเหลือและบริการประชาชน
"นอกจากนี้ผมอยากให้กรมคุ้มครองสิทธิและเสรีภาพ สำนักงานยุติธรรม กองทุนยุติธรรม และหน่วยงานที่เกี่ยวข้อง เร่งการประชาสัมพันธ์ให้ชาวบ้านรับรู้สิทธิต่างๆที่พวกเขาควรได้รับในกระบวนการยุติธรรม เช่น การเยียวยา การไกล่เกลี่ยหนี้ ตามที่ผมได้กำหนดนโยบายการบริหารราชการเพื่อให้ประชาชนเข้าถึงกระบวนการยุติธรรมได้ง่ายและทั่วถึง และผมอยากให้ประชาชนได้สิทธิตามที่ควรจะได้รับ เพราะเรามีงบประมาณอยู่แล้วในส่วนนี้ และทุกหน่วยงานในกระทรวงต้องบูรณาการสร้างการมีส่วนร่วมจากทุกภาคส่วน เราต้องเอาความยุติธรรมใส่มือประ ชาชน เพื่อให้เกิดความเชื่อมั่นและศรัทธาแก่พี่น้องประชาชนว่ากระทรวงยุติธรรมเป็นที่พึ่งของประชาชนได้อย่างแท้จริง"นายสมศักดิ์ กล่าว
วันศุกร์ที่ 22 กรกฎาคม 2565
รฟท. ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
นำร่องลงตรวจพี่น้องประชาชน และเจ้าหน้าที่ รฟท. ที่จังหวัดชุมพรเป็นที่แรก 17 - 18 ส.ค. 65
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่า รฟท. มีนโยบายเพื่อสร้างการมีส่วนร่วมในความรับผิดชอบต่อสังคม ยกระดับคุณภาพชีวิต และส่งเสริมด้านสุขภาพอนามัยที่ดีให้แก่พนักงาน ครอบครัวคนรถไฟ และประชาชนทั่วไป โดยได้มีการทำบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการนำศักยภาพของแต่ละฝ่ายมาใช้ให้เกิดประโยชน์สูงสุด ด้วยการให้บริการแพทย์ทางไกล (Telemedicine) และคลินิกเฉพาะทางเคลื่อนที่ทางรถไฟ รฟท. และ สจล. ได้กำหนดจัดกิจกรรมออกหน่วยแพทย์เคลื่อนที่ โดยนำคณะแพทย์เฉพาะทางตรวจสุขภาพและรักษาให้กับพนักงาน รฟท. ครอบครัว รวมถึงประชาขนทั่วไปในพื้นที่ภาคใต้ฟรี โดยนำร่องที่ศูนย์บำรุงทางภาคใต้ สถานีชุมพร จังหวัดชุมพร ในวันที่ 17 – 18 สิงหาคม 2565 เป็นที่แรก และหลังจากนี้ จะออกให้บริการหน่วยแพทย์เคลื่อนไปยังภูมิภาคอื่น ๆ ทั่วประเทศต่อไป
"กิจกรรมออกหน่วยแพทย์ฯ ถือเป็นอีกหนึ่งกิจกรรมดีๆ ที่รฟท. มุ่งมั่นดำเนินการเพื่อสร้างการมีส่วนร่วมในความรับผิดชอบต่อสังคมอย่างต่อเนื่อง โดยขอเชิญชวนให้พนักงาน รฟท. ครอบครัว และประชาชนทั่วไป หันมาใส่ใจสุขภาพเข้าร่วมการตรวจวินิจฉัย คัดกรองโรคต่าง ๆได้ฟรี โดยทีมแพทย์จากสถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร ที่มีความเชี่ยวชาญในสาขาต่างๆ โดยเฉพาะ ซึ่งมีทั้งการเปิดให้บริการตรวจโรคหัวใจ บริการตรวจคลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา ตรวจสุขภาพทั่วไป อาทิ โรคปอด หอบ หืด นอนกรน รวมทั้ง ให้คำปรึกษาปัญหาสุขภาพ โดยหากมีการตรวจพบโรค สามารถส่งต่อโรงพยาบาลที่มีความร่วมมือได้ทำการรักษาทันที พร้อมกันนี้ ยังมีระบบการติดตามอาการ และต่อไปจะมีการติดตามอาการผ่านทาง chatbot จากทีมแพทย์ที่มีความชำนาญอย่างต่อเนื่องอีกด้วย"
นายเอกรัช กล่าวทิ้งท้ายว่า ขอเชิญชวนพนักงานรฟท. ครอบครัว รวมถึง ประชาชนทั่วไป หันมาสร้างพฤติกรรมใหม่ ในการดูแลสุขภาพ เพื่อลดความเสี่ยงจากภาวะโรคภัยต่างๆ โดยผู้สนใจสามารถลงทะเบียนตรวจสุขภาพได้ ผ่าน QR Code เพื่อเข้ารับการตรวจสุขภาพ ฟรี ตามวันและเวลา ที่รฟท. กำหนด “เราห่วงใยและมุ่งหวังที่จะยกระดับคุณภาพชีวิตที่ดีให้กับทุกคน”
วันอังคารที่ 22 มีนาคม 2565
ปลัด สธ. ให้ทุกจังหวัดเร่งทำความเข้าใจและฉีดวัคซีนโควิด 19 แก่ผู้สูงอายุ เพื่อต้อนรับ ลูก-หลาน กลับบ้านอย่างปลอดภัยช่วงเทศกาลสงกรานต์
ปลัดกระทรวงสาธารณสุข ประชุมหัวหน้าหน่วยงานสังกัดสำนักงานปลัดกระทรวงสาธารณสุข กำชับ ทุกจังหวัดเร่งสื่อสารสร้างความเข้าใจและฉีดวัคซีนโควิด 19 ให้กับประชาชนโดยเฉพาะผู้สูงอายุ เพื่อต้อนรับ ลูก-หลาน กลับบ้านอย่างปลอดภัยช่วงเทศกาลสงกรานต์
ปลัดกระทรวงสาธารณสุข ประชุมหัวหน้าหน่วยงานสังกัดสำนักงานปลัดกระทรวงสาธารณสุข กำชับทุกจังหวัดเร่งสื่อสารสร้างความเข้าใจและฉีดวัคซีนโควิด19ให้กับประชาชนโดยเฉพาะผู้สูงอายุ เพื่อต้อนรับลูก-หลาน กลับบ้านอย่างปลอดภัยช่วงเทศกาลสงกรานต์ ลดอัตราการป่วยหนักและเสียชีวิต ส่วนลูกหลานทำตัวเองให้ปลอดเชื้อก่อนกลับ ป้องกันการติดเชื้อและนำไปเเพร่ต่อ
วันนี้ (22มีนาคม2565)ที่ ศูนย์การประชุมนานาชาตินงนุชพัทยา อ.สัตหีบ จ.ชลบุรี นพ.เกียรติภูมิวงศ์รจิต ปลัดกระทรวงสาธารณสุข เปิดกิจกรรม “Save 608 by Booster Dose”รณรงค์ฉีดวัคซีนโควิด19ในผู้สูงอายุ เพื่อต้อนรับ ลูก-หลาน กลับบ้านอย่างปลอดภัยในช่วงเทศกาลสงกรานต์ ในการประชุมสำนักงานปลัดกระทรวงสาธารณสุขส่วนกลางและส่วนภูมิภาคนอกสถานที่ ครั้งที่2ประจำปีงบประมาณ2565โดยย้ำว่า ผู้สูงอายุเป็นกลุ่มเป้าหมายสำคัญที่มีความเสี่ยงในการเสียชีวิตจากโควิด19มากที่สุด ข้อมูลผู้เสียชีวิตในแต่ละวัน ประมาณ90%เป็นกลุ่ม608และ70%ยังไม่ได้รับการฉีดวัคซีน โดยมีผู้สูงอายุประมาณ3ล้านคน ที่ต้องฉีดวัคซีนเข็มกระตุ้นให้ครอบคลุมมากที่สุด ขอให้นายแพทย์สาธารณสุขจังหวัดทุกแห่งเร่งจัดกิจกรรมฉีดวัคซีนประชาชนโดยเฉพาะผู้สูงอายุให้ครอบคลุมมากที่สุดภายในสิ้นเดือนมีนาคมนี้ เพื่อให้ทุกคนในประเทศมีภูมิต้านทานที่เพียงพอ ลดอัตราการป่วยหนักและเสียชีวิต รวมถึงลดความเสี่ยงอาจนำเชื้อไปแพร่ต่อโดยไม่รู้ตัว โดยใช้กลไกล3หมอ ให้ อสม. ลงพื้นที่เชิงรุกสร้างความเข้าใจและชักชวนประชาชนเข้ารับการฉีดวัคซีน
นพ.เกียรติภูมิ กล่าวต่อว่า สำหรับลูกหลานที่จะเดินทางกลับภูมิลำเนา ขอให้ทำตัวเองให้ปลอดจากเชื้อโควิด19ตามแนวทางCOVID Free Personalด้วยการฉีดวัคซีนทั้งเข็มปกติและเข็มกระตุ้น ช่วง1สัปดาห์ก่อนเดินทาง งดการรวมกลุ่มสังสรรค์ พบปะผู้คนจำนวนมาก หรือเข้าไปยังสถานที่เสี่ยง และตรวจATKก่อนเดินทาง เพื่อคัดกรองตนเอง ลดความเสี่ยงนำเชื้อกลับไปแพร่ให้ผู้สูงอายุที่บ้านโดยไม่รู้ตัว ทำให้การกลับไปเยี่ยมผู้สูงอายุที่บ้านมีความปลอดภัย ทั้งนี้ หลังเทศกาลสงกรานต์เป็นช่วงสำคัญที่ต้องช่วยกันเฝ้าระวังการแพร่ระบาดอย่างใกล้ชิด หากบุคลากรสาธารณสุขและประชาชนร่วมมือกัน มั่นใจว่าจะสามารถควบคุมโรคได้ และพร้อมก้าวสู่การที่โควิด19กลายเป็นโรคประจำถิ่นในที่สุด
********************************************** 22มีนาคม2565
วันพุธที่ 17 พฤศจิกายน 2564
“อนุทิน” ยันมียาและเวชภัณฑ์พร้อมรับโควิด ส่วน “ยาแพกซ์โลวิด” เป็นอีกหนึ่งทางเลือกในการรักษา
รองนายกรัฐมนตรีและรัฐมนตรีว่าการกระทรวงสาธารณสุข ยืนยันยาและเวชภัณฑ์มีพร้อมรับสถานการณ์โควิด 19 ส่วนยาแพกซ์โลวิดจะใช้เป็นทางเลือกเสริมหลังได้รับการขึ้นทะเบียน เตรียมประสานต่างประเทศแจ้งข้อมูลสูตรไขว้ซิโนแวค-แอสตร้าเซนเนก้าให้ภูมิคุ้มกันสูง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันยาและเวชภัณฑ์มีพร้อมรับสถานการณ์โควิด 19ส่วนยาแพกซ์โลวิดจะใช้เป็นทางเลือกเสริมหลังได้รับการขึ้นทะเบียน เตรียมประสานต่างประเทศแจ้งข้อมูลสูตรไขว้ซิโนแวค-แอสตร้าเซนเนก้าให้ภูมิคุ้มกันสูง ส่วนการจัดลอยกระทงให้เข้มป้องกันตนเอง
วันนี้ (17 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์กรณีประเทศไทยไม่ได้อยู่ใน 95 ประเทศที่ได้รับการถ่ายทอดสูตรการผลิตยาแพกซ์โลวิด ว่า การถ่ายทอดสูตรยาขึ้นกับบริษัทผู้ผลิต แม้ประเทศไทยไม่ได้รับถ่ายทอดสูตร แต่ขอให้ความมั่นใจว่ากระทรวงสาธารณสุขมีแผนจัดเตรียมยาและเวชภัณฑ์ต่าง ๆ รองรับสถานการณ์โควิด 19 พร้อมแล้ว โดยยาฟาวิพิราเวียร์ที่ใช้เป็นหลักในขณะนี้มีสรรพคุณในการรักษาได้ดี ยิ่งได้รับในช่วงแรกของการติดเชื้อจะช่วยให้ใช้เวลาในการรักษาน้อยลง ส่วนการซื้อยาโมลนูพิราเวียร์หรือแผนจัดซื้อยาแพกซ์โลวิดเป็นการตอบรับต่อสถานการณ์ เพื่อเป็นทางเลือกในผู้ป่วยบางรายที่อาจจำเป็นต้องใช้ยาที่แตกต่างออกไป ซึ่งยาแพกซ์โลวิดยังอยู่ระหว่างการขึ้นทะเบียนที่สหรัฐอเมริกา และยังไม่ได้ขึ้นทะเบียนในไทย
นายอนุทินกล่าวต่อว่า สำหรับการศึกษาวัคซีนสูตรไขว้ ซิโนแวคตามด้วยแอสตร้าเซนเนก้า อธิบดีกรมควบคุมโรครายงานว่า ให้ภูมิคุ้มกันสูงมากกว่าที่คาด ถือเป็นข้อมูลที่ช่วยให้ประชาชนมั่นใจมากขึ้น ซึ่งจะมีการแลกเปลี่ยนข้อมูลนี้กับสถาบันต่าง ๆ ทั้งในประเทศและต่างประเทศ เพื่อนำไปใช้ให้เกิดผลดีที่สุดต่อคนในประเทศ ส่วนการฉีดวัคซีนโควิด 19 ของไทย มั่นใจว่าจะฉีดได้ตามเป้าหมาย 100 ล้านโดส โดยไม่จำเป็นต้องออกมาตรการบังคับหรือมาตรการจูงใจ เนื่องจากเป็นเรื่องของการสร้างความปลอดภัยให้แก่ตัวเองและคนรอบข้างในสังคม ซึ่งสุดท้ายจะเป็นกติกาสังคมที่ทุกคนต้องทำ เนื่องจากหากไม่ฉีดวัคซีนอาจไม่สามารถเข้าใช้บริการในร้านต่างๆ หรือสมัครงานได้และแม้จะฉีดวัคซีนได้ถึงร้อยละ 70 แล้ว ก็ยังจะฉีดให้แก่ผู้ที่ต้องการวัคซีนต่อไป เพราะยิ่งฉีดได้มากยิ่งเพิ่มความปลอดภัย
“สำหรับการจัดงานลอยกระทง ขอให้ปฏิบัติตามมาตรการป้องกันตนเอง สวมหน้ากาก เว้นระยะห่าง ไม่รวมตัวเป็นกลุ่มใหญ่ เน้นจัดตามประเพณีที่มีจุดประสงค์เพื่อขอขมาพระแม่คงคา ไม่ใช่เพื่อการสนุกสนานเฮฮา ซึ่งหากทำตามนี้ก็จะลดโอกาสติดเชื้อโควิด 19 ได้” นายอนุทินกล่าว
****************************** 17 พฤศจิกายน 2564
วันอังคารที่ 4 มกราคม 2565
รัฐมนตรีว่าการกระทรวงยุติธรรม มอบกรมคุ้มครองสิทธิและเสรีภาพ ตั้งศูนย์ไกล่เกลี่ยภาคประชาชนทั่วประเทศ
รัฐมนตรีว่าการกระทรวงยุติธรรม มอบกรมคุ้มครองสิทธิและเสรีภาพ ตั้งศูนย์ไกล่เกลี่ยภาคประชาชนทั่วประเทศ หวังช่วยลดคดี-ลดความขัดแย้งในชุมชน ให้ชาวบ้านเข้าถึงกระบวนการได้โดยง่าย สะดวกรวดเร็ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตามรัฐธรรมนูญ 2560 มาตรา 68 กำหนดให้รัฐพึงจัดระบบการบริหารงานในกระบวนการยุติธรรมทุกด้านให้มีประสิทธิภาพ เป็นธรรม และไม่เลือกปฏิบัติ และให้ประชาชนเข้าถึงกระบวนการยุติธรรมได้โดยสะดวก รวดเร็ว และไม่เสียค่าใช้จ่ายสูงเกินควร จึงได้ให้กรมคุ้มครองสิทธิและเสรีภาพ ดำเนินการตราพระราชบัญญัติการไกล่เกลี่ยข้อพิพาท พ.ศ. 2562 ขึ้น เพื่อนำกระบวนการไกล่เกลี่ยข้อพิพาททางแพ่ง ซึ่งมีทุนทรัพย์ไม่มากนัก และข้อพิพาททางอาญาบางประเภท มากำหนดเป็นกฎหมายกลาง เพื่อให้หน่วยงานของรัฐ พนักงานสอบสวน หรือศูนย์ไกล่เกลี่ยข้อพิพาทภาคประชาชน ใช้ในการยุติหรือระงับข้อพิพาท และได้สร้างผู้ทำหน้าที่ไกล่เกลี่ยข้อพิพาทในชุมชน รวมถึงขึ้นทะเบียนผู้ทำหน้าที่ไกล่เกลี่ย
นายสมศักดิ์ กล่าวว่า สำหรับการจัดตั้งศูนย์ไกล่เกลี่ยภาคประชาชน ปัจจุบันกระทรวงยุติธรรมโดยกรมคุ้มครองสิทธิและเสรีภาพ ได้จัดตั้งศูนย์ไกล่เกลี่ยข้อพิพาทภาคประชาชน ครบ 50 เขต ครอบคลุม 180 แขวง ในกรุงเทพมหานคร และในทุกจังหวัดทั่วประเทศ อีกจำนวนกว่า 406 แห่ง เพื่อเป็นจุดเชื่อมให้ประชาชนเข้าถึงกระบวนการยุติธรรมได้โดยสะดวกรวดเร็ว เป็นธรรม และเสียค่าใช้จ่ายไม่มาก เพื่อช่วยลดคดี ลดความขัดแย้ง ให้ประชาชนสามารถอยู่ร่วมกันอย่างสันติสุข โดยการไกล่เกลี่ยข้อพิพาทมีผลบังคับตามกฎหมาย ประชาชนสามารถติดต่อใช้บริการได้ที่ศูนย์ไกล่เกลี่ยข้อพิพาทภาคประชาชน ได้ทุกแขวงในเขตกรุงเทพมหานคร โดยจากนี้จะเร่งตั้งให้ครบทุกจังหวัดทั่วประเทศ ซึ่งขณะนี้สามารถยื่นคำร้องผ่านระบบ www.emediation.rlpd.go.th ได้หรือ สอบถามข้อมูลเพิ่มเติมได้ที่ กรมคุ้มครองสิทธิและเสรีภาพ กระทรวงยุติธรรม และ สายด่วนยุติธรรม โทร. 1111 กด 77
“การตั้งศูนย์ไกล่เกลี่ยข้อพิพาท เป็นการช่วยเหลือและเยียวยา ตามหลักสังคมสมานฉันท์ สร้างวัฒนธรรมการไกล่เกลี่ย เพื่อให้ประชาชนสามารถเข้าถึงกระบวนการยุติธรรมได้โดยง่าย สะดวกรวดเร็ว สามารถช่วยลดคดีต่างๆ รวมทั้งความขัดแย้งในชุมชน ทุกคนอยู่ร่วมกันอย่างสันติสุข และเป็นการนำความยุติธรรมสู่มือประชาชน ตามนโยบาย ยุติธรรมเชิงรุก สร้างสุขให้ประชาชน” นายสมศักดิ์ กล่าว
วันจันทร์ที่ 18 ตุลาคม 2564
การรถไฟแห่งประเทศไทยงดเดินรถสายตะวันออกเฉียงเหนือ 12 ขบวน เป็นการชั่วคราว เนื่องจากสถานการณ์น้ำท่วม
จากสถานการณ์ฝนตกหนักในหลายจังหวัดจนทำให้เกิดน้ำท่วม การรถไฟแห่งประเทศไทย (รฟท.) จึงจำเป็นต้องประกาศงดเดินขบวนรถสายตะวันออกเฉียงเหนือสาย จำนวน 12 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 18 ตุลาคม 2564 เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า จากสถานการณ์ฝนตกหนักในหลายจังหวัดจนทำให้เกิดน้ำท่วม ส่งผลให้มีมวลน้ำไหลเข้าท่วมทางรถไฟระหว่างสถานีบำเหน็จณรงค์ - จัตุรัส จังหวัดชัยภูมิ และระหว่างสถานีกุดจิก - โคกกรวด จังหวัดนครราชสีมา ส่งผลกระทบในด้านความปลอดภัยในการเดินรถในเส้นทางสายตะวันออกเฉียงเหนือ
การรถไฟแห่งประเทศไทย (รฟท.) กระทรวงคมนาคม จึงจำเป็นต้องประกาศงดเดินขบวนรถสายตะวันออกเฉียงเหนือสาย จำนวน 12 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 18 ตุลาคม 2564 เป็นต้นไปจนกว่าจะมีคำสั่งเปลี่ยนแปลง ดังนี้
1. ขบวนรถเร็วที่ 135/136 กรุงเทพ - อุบลราชธานี - กรุงเทพ
2. ขบวนรถเร็วที่ 139/140 กรุงเทพ - อุบลราชธานี - กรุงเทพ
3. ขบวนรถด่วนที่ 71/72 กรุงเทพ - อุบลราชธานี - กรุงเทพ
4. ขบวนรถด่วนที่ 75/76 กรุงเทพ - หนองคาย - กรุงเทพ
5. ขบวนรถด่วนพิเศษที่ 23/24 กรุงเทพ - อุบลราชธานี - กรุงเทพ
6. ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
ในส่วนความคืบหน้าขณะนี้ เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้น พบว่าเส้นทางรถไฟช่วงบริเวณหลักกิโลเมตรที่ 296/7-297/1 ระหว่างสถานีบำเหน็จณรงค์ - จตุรัส สภาพทางได้รับความเสียหายปานกลางโดยระดับน้ำเพิ่มสูงขึ้นอย่างต่อเนื่องและมีแนวโน้มจะขยายเป็นวงกว้าง ส่วนเส้นทางรถไฟช่วงบริเวณหลักกิโลเมตรที่ 244/1-245/1 ระหว่างสถานีระหว่างสถานีกุดจิก - โคกกรวด พบความเสียหายมาก เนื่องจากหินบนทางรถไฟถูกพัดไปกับกระแสน้ำ อีกทั้งระดับน้ำยังคงเพิ่มสูงขึ้นอย่างต่อเนื่อง จึงได้สั่งการให้ฝ่ายการช่างโยธาเตรียมความพร้อมรับมือกับสถานการณ์ โดยให้เฝ้าระวังสังเกตการณ์ระดับน้ำตลอด 24 ชั่วโมง
สำหรับประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันศุกร์ที่ 21 มกราคม 2565
รมว.พม. เปิดโรงเรียนครอบครัวตําบลชมพู จ.พิษณุโลก พร้อมย้ำช่วยกันพัฒนาเด็กสร้างทุนมนุษย์ให้มีค่ามากที่สุด
รมว.พม. เปิดโรงเรียนครอบครัวตําบลชมพู จ.พิษณุโลก พร้อมย้ำช่วยกันพัฒนาเด็กสร้างทุนมนุษย์ให้มีค่ามากที่สุด
วันที่ 20 ม.ค.65 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ลงพื้นที่จังหวัดพิษณุโลก เพื่อเปิดโรงเรียนครอบครัวตําบลชมพู (ศูนย์การเรียนรู้โรงเรียนบ้านซำรัง) อำเภอเนินมะปราง อีกทั้งพบปะทักทายและให้กำลังใจครอบครัวที่เข้าอบรมโครงการการเลี้ยงดูเด็กโดยไม่ใช้ความรุนแรง รุ่นที่ 1 จากนั้น เดินทางลงพื้นที่เยี่ยมครอบครัวกลุ่มเปราะบางที่มีทั้งเด็กและผู้สูงอายุ ซึ่งบ้านประสบอัคคีภัยเสียหายทั้งหลัง พร้อมทั้งมอบบ้านพระธรรมเฉลิมพระเกียรติ หลังที่ 19 โดยครูบาบุญล้อม หน่อแก้วโพธิญาณ และผู้มีจิตศรัทธา
นายจุติกล่าวว่า วันนี้ กระทรวง พม. เดินทางมาตั้งโรงเรียนครอบครัวหรือเรียกว่าโรงเรียนพ่อแม่ ตามนโยบายของรัฐบาล เพราะคุณค่าของประเทศไทยอยู่ที่ลูกหลานของเรา ซึ่งทุนมนุษย์คือสิ่งที่มีค่ามากที่สุด ตนภูมิใจมากที่มีโครงการนี้เกิดขึ้น และขอขอบคุณพัฒนาสังคมและความมั่นคงของมนุษย์จังหวัดพิษณุโลก (พมจ.พิษณุโลก) ที่ทำให้โครงการนี้เกิดขึ้นได้ เราต้องพัฒนาเด็กตั้งแต่หนึ่งสัปดาห์จนถึงอายุ 18 ปีให้ได้ เพราะโลกได้เปลี่ยนไปแล้ว ทำให้เด็กโตเกินวัยอย่างมาก อีกทั้ง เราต้องเริ่มสอนให้ความรู้ทั้งทางด้านร่างกาย จิตใจ วินัย ตั้งแต่เด็กยังไม่เข้าโรงเรียนอนุบาล ฉะนั้น ศูนย์เด็กเล็กจึงมีความสำคัญมาก เพราะต้นไม้ต้องเพาะตั้งแต่เล็กๆ เพื่อให้เติบโตอย่างเข้มแข็ง
นายจุติกล่าวต่อไปว่า เราจะทำด้วยกันในเรื่องของ "บวร" บ้าน วัด โรงเรียน วันนี้ ตนพยายามทำเรื่องห้องสมุด พ่อแม่ไม่จำเป็นต้องซื้อหนังสือให้ลูก แต่คุณครูต้องสอนวิชาหลักให้พอเพียง ส่วนวิชาเสริมให้ไปเรียนเพิ่มทักษะในห้องสมุด แต่ห้องสมุดไม่ใช่เพียงสำหรับอ่านหนังสือ แต่ห้องสมุดจะมีทีวี คอมพิวเตอร์ ให้เด็กสามารถใช้ในการทำการบ้านและเรียนรู้สิ่งต่างๆ เพิ่มเติมด้วยตัวเอง ขณะนี้ เด็กที่กำลังโตไม่สามารถเรียนแบบเดิมได้ โรงเรียนครอบครัวจึงต้องรู้ว่าจากนี้อีก 10 ปี เด็กต้องเรียนอะไรเพื่อที่จะได้มีอาชีพ มีงานทำ และมีเงินมาเลี้ยงดูครอบครัว ดังนั้น การเรียนรู้ด้วยตนเองคือสิ่งที่สำคัญที่สุด และสิ่งที่รัฐบาลพยายามทำคือ ทำอย่างไรให้ลูกหลานอยู่ในระบบได้ โดยให้เด็กสามารถมีทุนเรียนหนังสือต่อไปได้ ขณะเดียวกันเด็กที่อยู่นอกระบบการศึกษา สามารถไปเรียนวิชาชีพได้ ซึ่งเราจำเป็นต้องช่วยกันทำอย่างยิ่ง
วันอังคารที่ 4 มกราคม 2565
ธ.ก.ส. รับรางวัลชมเชยองค์กรโปร่งใส ครั้งที่ 10
ธ.ก.ส.รับรางวัลชมเชยองค์กรโปร่งใส ครั้งที่ 10 จาก ป.ป.ช. ด้านความรับผิดชอบต่อผู้มีส่วนได้ส่วนเสีย ยึดมั่นหลักนิติธรรม ให้ความสำคัญกับสิทธิมนุษยชน และมีระบบการจัดซื้อจัดจ้างที่โปร่งใส สะท้อนการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง
นายชัพพ์ คงมนต์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่สำนักงานป้องกันและปราบปรามการทุจริตแห่งชาติ (สำนักงาน ป.ป.ช.) จัด “โครงการมอบรางวัลองค์กรโปร่งใส ครั้งที่ 10 (NACC Awards)” เพื่อสร้างขวัญกำลังใจและยกย่องเชิดชูหน่วยงาน องค์กร สถาบัน ภาครัฐ รัฐวิสาหกิจและภาคธุรกิจเอกชนให้เป็นแบบอย่างองค์กรที่ดีให้เกิดขึ้นในสังคมอย่างจริงจังและต่อเนื่อง อันนำไปสู่การยกระดับความโปร่งใสของประเทศไทย ซึ่งในปีนี้ ธ.ก.ส. ได้รับรางวัลชมเชยองค์กรโปร่งใส ซึ่งสะท้อนถึงการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง
ที่ผ่านมา ธ.ก.ส. ได้รับรางวัลองค์กรโปร่งใสต่อเนื่อง 6 ปีซ้อน เป็นรางวัลองค์กรโปร่งใส 1 ครั้ง และรางวัลชมเชยองค์กรโปร่งใส 5 ครั้ง ทั้งนี้ มีหลักเกณฑ์การพิจารณารางวัล ประกอบด้วย 4 หมวด ได้แก่ หมวด 1 องค์กรมีความพร้อมรับผิดชอบ (Accountability) ต่อผู้รับบริการ ผู้มีส่วนได้ส่วนเสีย สังคม และสิ่งแวดล้อม จากการปฏิบัติภารกิจหรือการให้บริการ หมวด 2 องค์กรปฏิบัติภารกิจยึดมั่นในหลักนิติธรรม (Rule of Law) มีแนวปฏิบัติเพื่อกำกับให้องค์กรปฏิบัติตามข้อกำหนดของกฎหมายทุกฉบับที่เกี่ยวข้องกับภารกิจที่องค์กรได้รับมอบหมาย หมวด 3 องค์กรให้ความสำคัญกับสิทธิมนุษยชน (Human Rights) ของผู้ปฏิบัติงาน ผู้ร่วมงานและปฏิบัติตามแนวทางจริยธรรมที่เป็นสากล (International Norms of Ethical Practices) และหมวด 4 องค์กรดำเนินภารกิจ และมีระบบการจัดซื้อจัดจ้างที่โปร่งใสมีการป้องกันการทุจริต และป้องกันการให้หรือรับสินบน